লোকসভা নিৰ্বাচনত নতুন দিল্লী সমষ্টিত এইবাৰ প্ৰতিদ্বন্দ্বিতা আগবঢ়াব এজন অসমৰ যুৱকে। অৰ্বীণ কুমাৰ বৰুৱা নামৰ যুৱকজনে নতুন দিল্লী সমষ্টিটোত নিৰ্দলীয় প্ৰাৰ্থী হিচাপে প্ৰতিদ্বন্দ্বিতা আগবঢ়াব। যুৱকজনৰ ঘৰ যোৰহাটত বুলি জানিব পৰা গৈছে। আৰু তেওঁ যোৱা ১১ এপ্ৰিলত যোৰহাটত হৈ যোৱা লোকসভা নিৰ্বাচনৰ প্ৰথম প্ৰৰ্যায়ত নিৰ্দলীয় প্ৰাৰ্থী হিচাপে প্ৰতিদ্বন্দ্বিতা কৰিছিল।
অৰ্বীণ কুমাৰ বৰুৱা এজন সমৰকলা খেলুৱৈ আৰু অভিনেতা হিচাপে জনসাধাৰণৰ মাজত পৰিচিত যুৱক। তেওঁ কাইলৈ অৰ্থাৎ ২৩ এপ্ৰিলত নতুন দিল্লীত দাখিল কৰিব। নিৰ্দলীয় প্ৰাৰ্থী হিচাপে প্ৰতিদ্বন্দ্বিতা আগবঢ়াই ৰাজনীতিৰ পথাৰত ভৰি দিয়া অৰ্বীণ কুমাৰ বৰুৱাই সাংবাদিকৰ আগত তেওঁৰ মূল ইচ্ছ্যু নাগৰিকত্ব সংশোধনী বিধেয়কৰ বিৰোধিতা কৰা বুলি উল্লেখ কৰে।
নিৰ্দলীয়া প্ৰাৰ্থী হিচাপে থিয় দিব লগীয়া অৰ্ণীব কুমাৰ বৰুৱাই দিল্লীৰ সাধাৰণ জনতাৰ পৰা আৰম্ভ কৰি ৰাষ্ট্ৰপতিৰ ওচৰতো ভোট ভিক্ষা কৰিবলৈ যাব বুলি জানিবলৈ দিয়ে।
মন কৰিবলগীয়া যে দিল্লী সমষ্টিৰ পৰা প্ৰতিদ্বন্দ্বিতা কৰিব লগীয়া অৰ্ণীব কুমাৰ বৰুৱাই প্ৰথমজন অসমীয়া যি ৰাজ্যৰ বাহিৰৰ কোনো এটা সমষ্টিত লোকসভাৰ নিৰ্বাচনত প্ৰাৰ্থী হিচাপে থিয় দিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
